CELEX: 62012CN0556
Language: lt
Date: 2012-12-03 00:00:00
Title: Byla C-556/12: 2012 m. gruodžio 3 d. Østre Landsret (Danija) pateiktas prašymas priimti prejudicinį sprendimą byloje TDC A/S prieš Teleklagenævnet

9.2.2013   
            
            
               LT
            
            
               Europos Sąjungos oficialusis leidinys
            
            
               C 38/13
            
         2012 m. gruodžio 3 d.Østre Landsret (Danija) pateiktas prašymas priimti prejudicinį sprendimą byloje TDC A/S prieš Teleklagenævnet
   
   (Byla C-556/12)
   2013/C 38/16
   Proceso kalba: danų
   
      Prašymą priimti prejudicinį sprendimą pateikęs teismas
   
   
      Østre Landsret
   
   
      Šalys pagrindinėje byloje
   
   
      Ieškovė: TDC A/S
   
      Atsakovė: Teleklagenævnet
   
   
      Prejudiciniai klausimai
   
   
               1.
            
            
               Ar Prieigos direktyvos (1) 2 straipsnio a punkte apibrėžta „prieigos“ sąvoka apima prieigą nutiesiant jungiamuosius kabelius tarp paskirstymo taško prieigos tinkle ir galutinio vartotojo patalpose esančio galutinio taško? Ar atsakant į klausimą svarbu, kad maksimalus tokių jungiamųjų kabelių ilgis yra 30 metrų?
            
         
               2.
            
            
               Ar jungiamojo kabelio nutiesimą iki 30 metrų atstumu tarp paskirstymo taško prieigos tinkle ir galutinio vartotojo patalpose esančio galutinio taško apima Prieigos direktyvos 12 straipsnyje, siejamame su 2 ir 8 straipsniais, vartojama frazė „prieiga prie konkrečių tinklo elementų ir susijusių priemonių bei jų naudojimas“?
            
         
               3.
            
            
               Ar atsakant į pirmąjį ir antrąjį klausimus, jeigu įpareigojimas suteikti prieigą išreikštas kaip reikalavimas, pavyzdžiui, nutiesti jungiamuosius kabelius tarp paskirstymo taško prieigos tinkle ir galutinio vartotojo patalpose esančio galutinio taško, svarbu tai, kad elektroninių ryšių tinklo savininkas turi atlikti investicijų, kurių dydis labai viršija elektroninių ryšių tinklo, prie kurio turi būti suteikta prieiga, įsigijimo išlaidas?
            
         
               4.
            
            
               Ar atsakant į trečiąjį klausimą svarbu tai, kad savininkas gali susigrąžinti jungiamųjų kabelių nutiesimo išlaidas per nustatytą kainų kontrolės įpareigojimą?
            
         
      (1)  2002 m. kovo 7 d. Europos Parlamento ir Tarybos direktyva 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos Direktyva) (OL L 108, 2002, p. 7; 2004 m. specialusis leidimas lietuvių k., 13 sk., 29 t., p. 323).